আজি ওদালগুৰি জিলাৰ পানেৰীত মহিলা, শিশুকে ধৰি প্ৰায় ১৬ জন লোক খাদ্যত বিষক্ৰিয়া হৈ ওদালগুৰি পানেৰী পৰিপূৰক স্বাস্থ্য কেন্দ্ৰত চিকিৎসাধীন হৈ আছে।
চিকিৎসাধীন লোক সকলৰ পৰা জানিব পৰা মতে শুকুৰবাৰে জিলাখনৰ পূব পানেৰী বিষ্ণু মন্দিৰত অনুষ্ঠিত এক মাহেকীয়া নাম প্ৰসংগত তেওঁলোকে অংশ গ্ৰহণ কৰিছিল। আৰু তাতে তেওঁলোকে মন্দিৰৰ নাম প্ৰসংগৰ পিছত প্ৰসাদ খাইছিল আৰু ইয়াৰ পিছৰে পৰা তেওঁলোকৰ মূৰঘূৰণি, বমি আদি হৈছিল।
আনহাতে এই ঘটনাৰ পিছতে আজি স্বাস্থ্য কেন্দ্ৰটোত চিকিৎসাধীন লোক সকলৰ স্বাস্থ্যৰ বুজ লোৱাৰ উদ্দেশ্যে ছাত্ৰ সংগঠনৰ সদস্য আৰু স্থানীয় লোক সকল উপস্থিত হয়।
ইফালে স্বাস্থ্য কেন্দ্ৰটোৰ আয়ুৰ্বেদিক চিকিৎসক সন্তোষ সিং যাদভে খাদ্যত বিষক্ৰিয়া হৈ চিকিৎসাধীন হৈ থকা লোক সকলৰ বৰ্তমান স্বাস্থ্যৰ অৱস্থা উন্নতি হোৱা বুলি জনাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
